|  |  |
| --- | --- |
|  | REPUBLIKA HRVATSKA  ZADARSKA ŽUPANIJA  GRAD PAG  GRADONAČELNIK |

Klasa: 340-01/23-10/2

Ur. broj: 2198/24-04/01-23-1

Pag, 06. veljače 2023.

Na temelju odredbi članka 131.,132. i 133. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22 i 4/23 ), članka 2. Odluke o nerazvrstanim cestama („Službeni glasnik Grada Paga“ broj 13/13), Odluke o utvrđivanju svojstva nerazvrstanih cesta javnog dobra u općoj uporabi KLASA: 402-01/20-10/115, URBROJ: 2198/24-05/01-20-7, od 28.12.2020. te Upute Središnjeg ureda Državne geodetske uprave, KLASA: 932-01/12-02/182, URBROJ: 541-03-1-12-28 od 24. listopada 2012. godine, Grad Pag objavljuje

**JAVNI POZIV**

**u postupku evidentiranja dijela nerazvrstanih cesta na području Grada Paga**

Grad Pag kao upravitelj nerazvrstanih cesta, obavještava sve nositelje stvarnih prava na nekretninama koje neposredno graniče sa niže navedenim nerazvrstanim cestama o započinjanju postupka evidentiranja nerazvrstanih cesta u katastarski operat i zemljišnu knjigu.

1. **Dionica nerazvrstane ceste u Staroj Vasi (NC 504) proteže se preko kat.čest. 2232/9 i dr., k.o. Dinjiška, sukladno skici koja se nalazi u prilogu.**

Obilježavanje granice zemljišta na kojem je izgrađena predmetna nerazvrstana cesta izvršit će se dana 27.02.2023., sa početkom u 10:00 sati.

1. **Dionica nerazvrstane ceste u Staroj Vasi (NC 505) proteže se preko kat.čest. 349/1, 2227/1 dr., k.o. Dinjiška, sukladno skici koja se nalazi u prilogu.**

Obilježavanje granice zemljišta na kojem je izgrađena predmetna nerazvrstana cesta izvršit će se dana 27.02.2023., sa početkom u 10:30 sati.

1. **Dionica nerazvrstane ceste u Staroj Vasi (NC 506) proteže se preko kat.čest. 360/1, 360/2 i dr., k.o. Dinjiška, sukladno skici koja se nalazi u prilogu.**

Obilježavanje granice zemljišta na kojem je izgrađena predmetna nerazvrstana cesta izvršit će se dana 27.02.2023., sa početkom u 11:00 sati.

Nositelji stvarnih prava na nekretninama mogu izvršiti uvid u geodetski elaborat izvedenog stanja te zatražiti dodatna objašnjenja dana 09.03.2023., u vremenu od 09:00 do 11:00 sati u Gradu Pagu, na adresi Branimirova obala 1, u prostoriji gradske vijećnice.

Snimku izvedenog stanja i geodetski elaborat izvedenog stanja za upis javnih cesta u katastarski operat i zemljišnu knjigu izradit će tvrtka Geo-prizma d.o.o., Zagreb, Skokov prilaz 6 (ovlašteni inženjer geodezije Jure Sabalić, dipl. ing. geod.).

U postupku evidentiranja nerazvrstane ceste predstavnik Grada Paga kao pravne osobe koja upravlja nerazvrstanim cestama obilježiti će granice zemljišta na kojem je izgrađena cesta, uz stručnu pomoć ovlaštenog inženjera geodezije koji osigurava da lomne točke granica zemljišta budu ispravno stabilizirane i obilježene.

**Evidentiranje javne nerazvrstane ceste izvršit će se na način da će se prvo obilježiti granice zemljišta na kojem je izvedena cesta.**

**Gradonačelnik**

**Ante Fabijanić**

